Fișa de lucru nr. 1. 
Citiți cu atenție următorul text și identificați cauzele care au stat la baza reformei religioase:

a). cauze religioase:

b). cauze economico-sociale:

c). cauze culturale: 

Înaltul cler uită de preceptele creștinismului primitiv,  care presupune smerenie și simplitate, astfel înaltul cler trăiește în lux și acumuleză averi din beneficii prin cumpărarea și vinderea funcțiilor bisericești, trafic de influeță. La acestea s-au adăugat lăcomia după avuție, începând cu vârfurile ierarhiei catolice până la preoții de mir. 
Prestigiul papalității scade, deoarece unii pontifi duc o viață scandaloasă. Cel mai cunoscut este Alexandru al VI-lea Borgia numele lui fiind sinonim cu simonia, corupția, nepotismul, vânzarea de idulgențe s-au orice alt păcat condamnat de Biserică.
Situația economică a Bisericii Catolice reprezintă un alt motiv  de nemulțumire socială. Biserica este unul dintre cei mai mari proprietari funciari și beneficiază de venituri considerabile obținute din taxe de la populație. Astfel bogățiile Bisericii determină nemulțumiri în rândul țăranilor, orășenilor, cavalerilor.
Pe plan cultural s-au produs transformări importante odată cu apariția Umanismului și a Renașterii care cultivau încrederea în forţele creatoare ale omului şi care au zdruncinat credinţa în dogmele Bisericii. 
(R. Manolescu, ,,Istorie Medie Universală”)
Simonia  = Traficul cu obiecte sfinte.
Fișa de lucru nr. 2. 

1. Citiți cu atenție textul A și identificați: când, unde și cum  se declanșează reforma religioasă.

 Textul A.

 
Wittenberg, un mic orășel german, cu casele lui scunde din lemn și totuși e o capitală, reședința ducelui de Saxa.

La 31 octombrie 1517, ajunul Sărbătorii tuturor Sfinţilor, pretutindeni domneşte animaţia. Măturătorii curăţă străzile, oamenii îşi împodobesc casele (...). La Wittenberg, 1 noiembrie este o dublă sărbătoare: se celebrează şi hramul capelei de la castel. 
La ora prânzului un mic grup se apropie de uşa capelei (...) ajunşi în faţa bisericii,  un călugăr lipeşte, rând pe rând, hârtiile pe care le ţine în mână: „Cele 95 de teze”. Călugărul este Martin Luther iar textele afișate sunt îndreptate împotriva papei și a indulgențelor, aceste texte fiind baza lutheranismului.

(A.Oțetea, ,,Renașterea și Reforma”)
2. Citiți cu atenție textul B și precizați  care  sunt ideile fundamentale ale luteranismului

Textul B.
Harul lui Dumnezeu nu-l mai poate transforma în interiorul sau pe omul păcătos, dar cel care crede, se mantuiește fiindcă Hristos îl înveșmântează cu meritele sale. 

Nici Maica Domnului, nici ceilalți sfinți nu pot contribui cu nimic la mântuirea omului, de aceea cultul lor este desființat. De asemenea, Sf. Taine sunt inutile; totuși Luther menține trei dintre ele: Botezul, Pocăința și Împărtășania. El a pledat împotriva autorității papale în afaceri de stat, sursa principală de autoritate fiind Biblia pe care o traduce în limba germană. A contestat valoarea indulgenţelor şi susţinând ideea mântuirii  prin credinţă, afirma în acest sens că ,,orice creştin care se căieşte are drept de iertarea păcatelor, chiar şi fără scrisori de indulgenţă”.
(V. Neumann, Istorie Modernă Universală)

3. Citiți cu atenție textul C și menționați alți doi reformatori și principalele lor idei.
 Textul C.

Ideile lui Luther s-au răspândit și în afara imperiului. Jean Calvin transformă Geneva într-un centru al protestantismului european. Calvinismul introduce principiul ,,predestinării” conform căruia mântuirea noastră nu este hotărâtă de fapte bune ci doar de voința lui Dumnezeu, interzice luxul și jocurile de noroc. În Anglia Henric al VIII-lea în anul  1534 scoate Biserica Catolică de sub autoritatea papei şi pune bazele unei noi biserici naționale de stat  Biserica Anglicană.. Menține  ierarhia bazată pe episcopi doar că aceștia sunt numiți direct de către rege.

(V. Neumann, Istorie Modernă Universală)

